Jari Rantala (käsikirjoittaja)

Jari Olavi Rantala (s. 1967) on suomalainen käsikirjoittaja ja kirjailija.

Rantala on opiskellut tiedottamista Paasikiviopistossa, elokuva- ja televisiotiedettä Turun yliopistossa ja kotimaista kirjallisuutta Helsingin yliopistossa.

Rantala on käsikirjoittanut muun muassa elokuvat Paha maa, 8-pallo ja Käsky, joista viimeksi mainittu perustuu Leena Landerin romaaniin. 

Pahasta maasta Rantala sai yhdessä Paavo Westerbergin ja Aku Louhimiehen kanssa parhaan käsikirjoituksen Jussi-palkinnon vuonna 2006.

Rantala käsikirjoitti Aku Louhimiehen kanssa myös Tuntematon sotilas -elokuvan kolmannen version, joka sai ensi-iltansa vuonna 2017. Kaikkiaan Rantala on ollut käsikirjoittamassa viittä Aku Louhimiehen elokuvan käsikirjoitusta.

Vuonna 2008 ilmestyi Johnny Knigan kustantama Rantalan novellikokoelma Varasuunnitelma, ja vuonna 2010 sitä seurasi rikosromaani Premium Bananas.

Valikoitu filmografia
 Paha maa, 2005
 Käsky, 2008
 8-pallo, 2013
 Tuntematon sotilas, 2017
 Karppi, tv-sarja 2018-2021
 Hevi reissu, 2018
 Omerta 6/12, 2021
 Vinski ja näkymättömyyspulveri, 2021

Lähteet

Aiheesta muualla 

Suomalaiset käsikirjoittajat
Suomalaiset novellikirjailijat
Suomalaiset kirjailijat
Jussi-palkinnon saajat
Vuonna 1967 syntyneet
Elävät henkilöt